Долбоор

**КЫРГЫЗ РЕСПУБЛИКАСЫНЫН МЫЙЗАМЫ**

**Кыргыз Республикасынын “Соттук-эксперттик иш жөнүндө” мыйзамына өзгөртүүлөрдү киргизүү жөнүндө**

**1-берене**

1. “Соттук-эксперттик иш жөнүндө” Кыргыз Республикасынын Мыйзамына (“Эркин Тоо” газетасы, 2013-жылдын 2-июлундагы № 55) төмөнкүдөй өзгөртүүлөр киргизилсин:
2. 2-беренеде:

а) биринчи абзацдагы “администрациялык” деген сөз “укук бузуулар жөнүндө” деген сөздөргө алмаштырылсын;

б) он үчүнчү абзацдагы “жүргүзүүгө” деген сөздөн кийин “укук берүүчү” деген сөздөр кошулсун;

в) он бешинчи абзац төмөнкүдөй редакцияда баяндалсын:

“Атайын эксперттик даярдоо (кесиптик даярдоо) – белгилүү бир билими бар адамдын белгилүү бир түрдөгү, түрдөгү жана түрчөдөгү экспертизаларды чыгарууда колдонуу көндүмдөрүн, билимин өздөштүрүү процесси жана натыйжасы, б.а. эксперттин кесибин (квалификациясын) алуу процесси.”;

г) он алтынчы абзацдагы “жазыктык, жарандык же администрациялык” деген сөздөр “жазыктык, жарандык же укук бузуулар боюнча процесстердин” деген сөздөргө алмаштырылсын;

д) төмөнкүдөй мазмунда жыйырманчы - жыйырма экинчи абзацтар менен толукталсын:

«Атайын эксперттик даярдык (кесиптик даярдык) – атайын билгилүү билимдерге жана жөндөмдөргө ээ болуу менен эксперттик өндүрүштө анын түрлөрүнө жана түркүмдөрүнө жараша процесстер жана жыйынтыктар б.а. экспертин (квалификация) кесиптик жөндөмдөрүнө ээ болуусу.

Мамлекеттик соттук-эксперттик уюм - Кыргыз Республикасында соттук-эксперттик иш чөйрөсүндөгү саясатты ишке ашыруучу ыйгарым укуктуу мамлекеттик орган (мындан ары - соттук-эксперттик иш чөйрөсүндөгү ыйгарым укуктуу мамлекеттик орган).

Адис- экспертизалардын суроолорун коюу үчүн предметтерди жана документтерди табууда, бекемдөөдө, алып коюуда, техникалык каражаттарды колдонууда көмөк көрсөтүү үчүн, ошондой эле тараптарга жана сотко өзүнүн кесиптик компетенциясына кирген маселелерди түшүндүрүү үчүн зарыл атайын билимге жана көндүмдөргө ээ, ишке кызыкдар эмес адам.»;

1. 3-берене төмөнкүдөй редакцияда баяндалсын:

“Кыргыз Республикасынын соттук-эксперттик иш жөнүндө мыйзамдары Кыргыз Республикасынын Конституциясына негизденет жана Кыргыз Республикасынын Жазык, Жазык-процесстик, Жарандык-процесстик, Административдик-процесстик кодекстеринен, Кыргыз Республикасынын Укук бузуулар жөнүндө кодекси, ушул Мыйзамдан жана соттук экспертизаларды уюштурууну, дайындоону жана жүргүзүүнү регламенттөөчү башка ченемдик укуктук актылардан, ошондой эле Кыргыз Республикасы катышуучусу болуп саналган, мыйзамда белгиленген тартипте күчүнө кирген эл аралык келишимдерден турат.”

1. 11-беренеде:

а) 1-пункттагы “администрациялык” деген сөз “укук бузуулар жөнүндө” деген сөздөргө алмаштырылсын;

б) 4-пункт күчүн жоготту деп таанылсын;

1. 12-берененин 2-бөлүмдөгү “органдын (жактын)” деген сөздөрдөн кийин “жазуу жүзүндөгү” деген сөздөр менен толукталсын;
2. 13-беренеде:

а) 1-бөлүм төмөнкүдөй редакцияда баяндалсын:

“Соттук-эксперттик иш мамлекеттик жана мамлекеттик эмес соттук-эксперттик уюмдар тарабынан жүзөгө ашырылат.”;

б) 3-бөлүмдө:

- экинчи абзацы төмөнкүдөй редакцияда баяндалсын:

“Мамлекеттик эмес соттук-эксперттик уюмдар, соттук-эксперттик ишмердүүлүккө катышуу үчүн мамлекеттик органдар тарабынан атайын бекитилген тартипте ишке ашуучу соттук экспертиза чөйрөсүндө стандарттык сапатка ылайык аккредитациялоодон өтүүсү керек.”;

- төртүнчү абзац төмөнкүдөй редакцияда баяндалсын:

“Мамлекеттик эмес соттук-эксперттик уюмдарга экспертизалардын төмөнкү түрлөрү аутсорсингге берилиши мүмкүн:

1) баллистикалык экспертизаны;

2) адам издеринин экспертизасын;

3) бүтүнгө бөлүктөр боюнча экспертизаны;

4) жарылуучу техникалык экспертизаны;

5) өрт-техникалык экспертизаны;

6) баңги каражаттарынын, психотроптук заттардын жана прекурсорлордун экспертизасын;

7) люминофорлордун экспертизасын;

8) стационардык соттук-психиатриялык экспертизаны;

9) өлүктөрдүн экспертизасын;

10) дарыгерлердин кесиптик иштериндеги укук бузуулар боюнча экспертизаны;

11) жазык иштери боюнча - автотехникалык экспертизаны;

12) жазык иштери боюнча - транспорттук-трассологиялык экспертизаны;

13) жазык иштери боюнча – товардык тануу экспертизаны;

14) жазык иштери боюнча – дин тануу экспертизаны;

15) жазык иштери боюнча - лингвистикалык экспертизаны;

16) адамдын биологиялык экскрецияларын жана алардын издерин изилдөө;

17) жазык иштери боюнча - видео жана үн жазууларды экспертизалоо;

18) жазык иштери боюнча - ДНК экспертизасы;

Көрсөтүлгөн экспертизалардын түрлөрүнүн аутсорсингге берилишинин тартибин жана шарттарын Кыргыз Республикасынын Министрлер Кабинети аныктайт.”

в) 4-бөлүмдөгү “Бир жана ошол эле профилдеги” деген сөздөр алынып салынсын;

г) 5-бөлүм күчүн жоготту деп таанылсын;

д) 6-бөлүм төмөнкүдөй редакцияда баяндалсын:

“Соттук эксперттин адистигинин алкагынан чыккан жана соттук-эксперттик уюмдар тарабынан өткөрүлбөгөн экспертизалардын айрым түрлөрүн өткөрүү үчүн сот экспертизасын дайындаган жактын же органдын чечими боюнча тиешелүү билимге ээ башка адистер мыйзамда белгиленген тартипте тартылышы мүмкүн.”;

1. 14-беренеде:

а) 2-бөлүм төмөнкүдөй мазмунда экинчи абзац менен толукталсын:

«Экспертиза дайындоо жөнүндө токтомду билдирүүгө чейинки учурда экспертизаны дайындаган орган (тарап), экспериза жүргүзүүчү эксперттин өздүгүн, компетенттүүлүгүн тактоо зарыл жана экспертизадагы күнөөкөр, шектүү, жабырлануучу тараптар менен байланыштыгы такталат, текшерилет жана экспертти четке кагуу (алып салуу) негизи барбы же жокпу каралат»;

б) 3-бөлүмдө

- биринчи абзацындагы “же алып салынбаган” деген сөздөр алынып салынсын;

- 1-пунктундагы “же алынган” деген сөздөр алынып салынсын;

1. 15-беренеде:

а) 1-бөлүмдөгү “атайын” деген сөздөн кийин “илимий” деген сөз менен толукталсын;

- 2-бөлүм төмөнкүдөй редакцияда баяндалсын:

“Мамлекеттик жана мамлекеттик эмес соттук-эксперттик уюмдарда эксперттин кызмат ордун жогорку кесиптик билими бар жана кийин айкын эксперттик адистик боюнча даярдыктан өткөн жаран ээлей алат. Эксперттердин кесиптик даярдыгынын деңгээлин аныктоо Мамлекеттик эксперттик-квалификациялык комиссия тарабынан жүзөгө ашырылат. Эксперттердин кесиптик даярдыгынын деңгээли көрсөтүлгөн комиссия тарабынан кайра кароого жатат.”

1. 16-беренеде:

а) 1-бөлүмдө

- биринчи абзацындагы “ар бир 5 жылда” деген сөздөр алынып салынсын;

- экинчи абзацындагы “эксперттик-квалификациялык комиссия” деген сөздөр “Мамлекеттик эксперттик-квалификациялык комиссия” деген сөздөргө алмаштырылсын;

б) 2-бөлүмдөгү “Өкмөтү” деген сөз “Министрлер Кабинети” деген сөздөргө алмаштырылсын;

1. 17-беренеде:

а) берененин аталышы төмөнкүдөй редакцияда баяндалсын:

“Мамлекеттик эксперттик-квалификациялык комиссия”;

б) 1 жана 2-бөлүмдө “Эксперттик-квалификациялык комиссия” деген сөздөрдүн алдында “Мамлекеттик” деген сөз менен толукталсын;

в) 5-бөлүмдөгү “Эксперттик-квалификациялык комиссия” деген сөздөрдүн алдында “Мамлекеттик” деген сөз менен толукталсын, “Өкмөтү” деген сөз “Министрлер Кабинети” деген сөздөргө алмаштырылсын;

1. 18-беренеде:

а) 1-бөлүмдөгү “Өкмөтү” деген сөз “Министрлер Кабинети” деген сөздөргө алмаштырылсын;

б) 2-бөлүм күчүн жоготту деп таанылсын;

в) 4-бөлүмдөгү “Өкмөтү” деген сөз “Министрлер Кабинети” деген сөздөргө алмаштырылсын;

1. 19-берененин 3-бөлүмү төмөнкүдөй мазмунда төртүнчү абзац менен толукталсын:

“4) аны дайындаган органды (жакты) кошпогондо, соттук экспертизанын натыйжалары жөнүндө кимдир-бирөөгө билдирүүгө.”

1. 20-берененин 4-пукнту күчүн жоготту деп таанылсын;
2. 21-беренеде:

а) 2-бөлүмүндө:

- 2-бөлүмдүн 2-пунктундагы “жазык, жарандык жана администрациялык” деген сөздөр алынып салынсын;

- 2-бөлүмдүн 6-пукнтундагы “түшүндүрмөлөрдү, сунуштарды” деген сөздөр алынып салынсын;

б) 3-бөлүмдүн 1-пункту төмөнкүдөй редакцияда баяндалсын:

“тиешелүү соттук-эксперттик уюмдун жетекчиси же аны дайындаган орган (жак) тарабынан тапшырылган соттук экспертизаны жүргүзүүгө кабыл алууга;”;

1. 22-беренеде:

- 2-бөлүмдөгү “администрациялык” деген сөз алынып салынсын;

- 3-бөлүмдөгү “ажыратылышы мүмкүн” деген сөздөр “ажыратылат” деген сөздөргө алмаштырылсын;

1. 24-беренеде берененин аталышындагы “Соттук-эксперттик уюмда” деген сөздөр алынып салынсын;
2. 27-берененин 5-бөлүмүндөгү төртүнчү сүйлөм алынып салынсын;
3. 29-берененин 4-бөлүмүнүн он экинчи абзацындагы “Өкмөтү” деген сөз “Министрлер Кабинети” деген сөздөргө алмаштырылсын;
4. 30-берененин 1-бөлүмүнүн 1-пункту күчүн жоготту деп таанылсын;
5. 31-беренеде:

- 1-бөлүмдө:

а) 2-пунктундагы “бул тууралуу соттук экспертизаны дайындаган органга (жакка) дароо кабарландырылат” деген сөздөр алынып салынсын;

б) төмөнкүдөй мазмунда 4-пункт менен толукталсын:

“4) эгерде коюлган маселе соттук эксперттин атайын билиминин чегинен тышкары чыкса;”;

1. 33-беренеде:

а) 2-бөлүмдөгү “кызматтарды” деген сөздөн кийин “келишимдик негизде” деген сөздөр менен толукталсын;

б) 3-бөлүмдөгү “Башка” деген сөз “Мамлекеттик эмес” деген сөздөргө алмаштырылсын;

1. 34-берененин 2-бөлүмүндөгү “мамлекеттик соттук-эксперттик уюмдарга” деген сөздөр “соттук-эксперттик иш чөйрөсүндөгү ыйгарым укуктуу мамлекеттик органга” деген сөздөр менен алмаштырылсын;
2. 35-берененин 2-бөлүмүндөгу “буюмдук далил болгон предметтерди” деген сөздөрдү “изилденип жаткан объектилердин экспертизасы” деген сөздөргө алмаштырылсын;

**2-берене**

1. Ушул Мыйзам расмий жарыяланган күндөн тартып жети күн өткөндөн кийин үчүнө кирет.

2. Кыргыз Республикасынын Министрлер Кабинети өзүнүн чечимдерин ушул Мыйзамга ылайык келтирсин.

**Кыргыз Республикасынын**

**Президенти**